CELEX: 32019D1592
Language: fi
Date: 2019-09-24 00:00:00
Title: Neuvoston täytäntöönpanopäätös (EU) 2019/1592, annettu 24 päivänä syyskuuta 2019, luvan antamisesta Portugalille ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide

27.9.2019   
               
               
                  FI
               
               
                  Euroopan unionin virallinen lehti
               
               
                  L 248/67
               
            
         NEUVOSTON TÄYTÄNTÖÖNPANOPÄÄTÖS (EU) 2019/1592,
         annettu 24 päivänä syyskuuta 2019,
         luvan antamisesta Portugalille ottaa käyttöön yhteisestä arvonlisäverojärjestelmästä annetun direktiivin 2006/112/EY 193 artiklasta poikkeava erityistoimenpide
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Portugali haki komissioon 2 päivänä heinäkuuta 2018 saapuneeksi kirjatulla kirjeellä lupaa ottaa käyttöön direktiivin 2006/112/EY 193 artiklasta poikkeava erityistoimenpide korkin, puun, männynkäpyjen ja kuorimattomien pinjansiementen luovutuksissa silloin, kun luovutukset vastaanottava henkilö on verovelvollinen, jonka sääntömääräinen kotipaikka, kiinteä toimipaikka tai vakinainen asuinpaikka on Portugalissa ja joka harjoittaa liiketoimintaa, jossa hän on oikeutettu vähentämään tuotantopanoksiin sisältyvän arvonlisäveron, jäljempänä ’alv’, kokonaan tai osittain. Portugali toimitti lisätietoja komissiossa 27 päivänä marraskuuta 2018 ja 19 päivänä maaliskuuta 2019 saapuneiksi kirjatuilla kirjeillä.
                  
               
                     (2)
                  
                  
                     Komissio antoi direktiivin 2006/112/EY 395 artiklan 2 kohdan toisen alakohdan mukaisesti Portugalin hakemuksen tiedoksi muille jäsenvaltioille 27 päivänä maaliskuuta 2019 päivätyillä kirjeillä. Komissio ilmoitti 28 päivänä maaliskuuta 2019 päivätyllä kirjeellä Portugalille, että sillä on kaikki hakemuksen arviointia varten tarvittavat tiedot.
                  
               
                     (3)
                  
                  
                     Portugalin mukaan petosten ja verovilppien määrämetsätalouden alalla on erittäin suuri Portugalissa. Tämä johtuu siitä, että kyseisellä alalla toimii lukuisia pieniä tuottajia ja puunkorjuuta harjoittavia toimijoita, jotka myyvät raaka-aineita jalostusyrityksille ilmoittamatta ja maksamatta alv:a kyseisestä myynnistä. Markkinoiden ja kyseessä olevan liiketoiminnan luonteen vuoksi alalla esiintyy alv-petoksia, joihin Portugalin veroviranomaisilla on vaikeuksia puuttua tehostetusta valvonnasta ja jo toteutetuista toimenpiteistä huolimatta. Tällaisten verovilppien estämiseksi Portugali aikoo ottaa käyttöön käännetyn verovelvollisuuden järjestelmän korkin, puun, männynkäpyjen ja kuorimattomien pinjansiementen luovutuksissa. Tämä siirtäisi alv-velvollisuuden pienelle määrälle helposti tunnistettavia jalostusyrityksiä. Portugalin mukaan tämä lopettaisi edellä mainitun kaltaiset alv-petokset ja ehkäisisi niistä aiheutuvat alv-tulojen menetykset.
                  
               
                     (4)
                  
                  
                     Portugalille olisi sen vuoksi annettava lupa soveltaa erityistoimenpidettä 31 päivään joulukuuta 2022 asti.
                  
               
                     (5)
                  
                  
                     Poikkeuksille annetaan yleensä lupa rajoitetuksi ajaksi, jotta voidaan arvioida, onko erityistoimenpide asianmukainen ja tehokas. Poikkeuksilla annetaan jäsenvaltioille aikaa ennen erityistoimenpiteen voimassaolon päättymistä ottaa käyttöön muita tavanomaisia toimenpiteitä erityisen ongelman ratkaisemiseksi, jolloin poikkeusta ei enää tarvitse jatkaa. Käännetyn verovelvollisuuden mekanismin käytön mahdollistavia poikkeuksia myönnetään poikkeuksellisesti vain tietyille aloille, joilla esiintyy petoksia, ja vasta viimeisenä keinona. Portugalin olisi näin ollen ennen erityistoimenpiteen voimassaolon päättymistä toteutettava muita tavanomaisia toimenpiteitä torjuakseen ja ehkäistäkseen alv-petoksia korkin, puun, männynkäpyjen ja kuorimattomien pinjansiementen alalla, eikä sillä siten pitäisi enää olla tarvetta poiketa direktiivin 2006/112/EY 193 artiklasta tällaisten luovutusten osalta.
                  
               
                     (6)
                  
                  
                     Erityistoimenpide ei vaikuta kielteisesti alv:stä kertyviin unionin omiin varoihin,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Poiketen siitä, mitä direktiivin 2006/112/EY 193 artiklassa säädetään, Portugalille annetaan lupa nimetä korkin, puun, männynkäpyjen ja kuorimattomien pinjansiementen luovutuksia vastaanottava verovelvollinen alv-velvolliseksi, jos kyseisellä verovelvollisella on sääntömääräinen kotipaikka, kiinteä toimipaikka tai vakinainen asuinpaikka Portugalissa ja jos kyseinen verovelvollinen harjoittaa liiketoimintaa, jossa hän on oikeutettu vähentämään tuotantopanoksiin sisältyvän alv:n kokonaan tai osittain.
         
         
            2 artikla
            Tämä päätös tulee voimaan päivänä, jona se annetaan tiedoksi.
            Sitä sovelletaan 1 päivästä tammikuuta 202031 päivään joulukuuta 2022.
         
         
            3 artikla
            Tämä päätös on osoitettu Portugalin tasavallalle.
         
         
            Tehty Brysselissä 24 päivänä syyskuuta 2019.
            
               
                  Neuvoston puolesta
               
               
                  Puheenjohtaja
               
               K. KULMUNI
            
         
         
            (1)  EUVL L 347, 11.12.2006, s. 1.